b'\n_START_ARTICLE_\nEfektivna masa\n_START_PARAGRAPH_\nEfektivna masa (oznaka m*) se uporablja v fiziki trdne snovi za opis navidezne mase delcev v kristalu z uporabo polklasi\xc4\x8dnega na\xc4\x8dina opisa. Lahko se doka\xc5\xbee, da elektroni in elektronske vrzeli v kristalu podobno reagirajo v zunanjem polju. Obe vrsti delcev se obna\xc5\xa1ata podobno, vendar za obe vrsti delcev ne moremo uporabiti iste mase (masa elektrona). V trdni snovi na gibanje delcev vplivajo sile med atomi. Gibanja ne moremo ve\xc4\x8d opisati z Newtonovimi zakoni. Te sile spremenijo na\xc4\x8din gibanja. To pomeni, da se pri efektivni masi upo\xc5\xa1tevajo tudi vplivi okolja. Zaradi tega je potrebno vpeljati pojem efektivne mase. Efektivna masa je lahko celo negativna, je pa odvisna od drugih pogojev, ki lahko vplivajo na gibanje delcev._NEWLINE_Efektivne mase ne smemo zamenjati z reducirano maso, ki je pojem, ki se uporablja v Newtonovi mehaniki. Efektivna masa pa je pojem, ki se uporablja izklju\xc4\x8dno v kvantni mehaniki.\n_START_SECTION_\nTenzor efektivne mase\n_START_PARAGRAPH_\nV nekaterih primerih je efektivna masa celo odvisna od smeri (npr. od kristalne osi) in jo moramo obravnavati kot tenzor. Tenzorska narava efektivne mase ka\xc5\xbee, da se elektron v kristalni mre\xc5\xbei ne giblje kot delec z obi\xc4\x8dajno mirovno maso, ampak kot kvazidelec katerega masa je odvisna od smeri gibanja. Efektivna masa se mora uporabiti kadar v snovi velja paraboli\xc4\x8den zakon disperzije. V nekaterih primerih postane efektivna masa lahko tudi negativna.'